আমরা স্বপ্নের পদ্মা সেতু সম্পূর্ণরূপে দৃশ্যমান করছি... | কিছুমিছু | Jugantor
শনিবার, ২৫ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আঠারো বছরে পদার্পণ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আঠারো বছরে পদার্পণ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
অনলাইন সংস্করণ / কিছুমিছু
মোকাম্মেল হোসেন    |
প্রকাশ : ০৬ ফেব্রুয়ারি, ২০১৭ ০৫:২২:৫১ প্রিন্ট
আমরা স্বপ্নের পদ্মা সেতু সম্পূর্ণরূপে দৃশ্যমান করছি...
খবর শোনার পর মৌরণ বেওয়া ক্ষেপে গেলেন। উপজেলা চেয়ারম্যান নূর হোসেনের বাপ, দাদা, পরদাদা এবং তার দাদার দাদাদের গালিগালাজের আওতায় এনে বললেন-
: গোলামের ঘরের গোলাম। তুই গোলাম, তর চইদ্দ গোষ্ঠী গোলাম। তরে ভোট দিছিলাম কি আমার নাতির ঘাড়ে ঠ্যাং বিছানোর লাইগা?
কাদির গাজী মাকে নিরস্ত করার চেষ্টা করলেন। মৌরণ বেওয়া নিরস্ত হলেন না; উল্টো ছেলের ওপর একচোট ঝাড়লেন। ঝাড়ফুঁকের এক পর্যায়ে বললেন-
: তুই হইলি একটা বলদ। বলদ না হইলে তর পোলার পিঠের ওপর দিয়া একটা হাতি জুতা পায়ে দিয়া দাঁত কেলাইতে-কেলাইতে হাঁইট্যা যাওয়ার পরও তুই বইসা থাকতে পারতি?
কাদির গাজী অসহায় কণ্ঠে বললেন-
: আমার কী করার আছে?
ছেলের কথা শুনে মৌরণ বেওয়া আসমান থেকে পড়লেন। দু’চোখ কপালে তুলে বললেন-
: আল্লাহ রে আল্লাহ; আমি কোন জগতে আছি! পোলা অপদস্থ-অপমান হইছে- আর বাপ হইয়া এই বলদ কইতেছে, আমার কী করার আছে! আরে বলদা, মানুষ গাধার উপর সওয়ার হয়; কোনোদিন শুনছস- গাধা মানুষের উপর সওয়ার হইছে? তুই এর বিচার দাবি কর।
বিচার দাবির বিষয়টি কাদির গাজীর কাছে অভিনব বলে মনে হল। তিনি নিজের অক্ষমতা পরিস্ফুট করার উদ্দেশ্যে মাকে বললেন-
: কার বিচার কে করবে? স্কুলের পোলাপান মিইলা একটা খেলায় শরিক হইছে। ওই সময় সেইখানে সমাজপতি, স্কুলের ম্যানেজিং কমিটির লোকজন ও মাস্টরসাবরা উপস্থিত ছিলেন। তারা কেউ কিছু বললেন না- মাঝখান থেইকা আমি বিচার চাই-বিচার চাই বইলা রব তুললে হবে?
মৌরণ বেওয়া নাক সিটকালেন। নিরলংকার নাকের দুই ছিদ্র একযোগে ফুলিয়ে উচ্চারণ করলেন-
: এরা সমাজের পতি, না ধুতি? আর এইগুলারে মাস্টর কয়? এরা হইল মাস্টর নামের কলংক। মাস্টররা হইল বাপের সমান। বাপের সমতুল্য কারও সামনে এই ধরনের ঘটনা ঘটে কেমনে?
মায়ের কথা শুনে কাদির গাজী মাথা নিচু করতেই আল-আমিন এসে বাড়ির উঠানে দাঁড়াল। নাতিকে দেখে মৌরণ বেওয়া ঘর ছেড়ে দৌড়ে বাইরে এলেন। কাদির গাজী দেখলেন, এই সুযোগ। তিনি সেখান থেকে সটকে পড়লেন। তখনকার মতো জামিন মিললেও কাদির গাজী মায়ের আদালত থেকে খালাস পেলেন না।
ঘটনার দু’দিন পর বিষয়টি নিয়ে সামাজিক যোগাযোগ মাধ্যম সরব হতেই এলাকার মানুষ জুতা-ঝাড়– হাতে রাস্তায় বের হয়ে এলো। এ দৃশ্য দেখে মৌরণ বেওয়া ছেলেকে বললেন-
: কাঁচা লোহা সারাদিন পিটাইলেও কোদাল হয় না। কিন্তু গরম হওয়ার পর সেই লোহা দিয়া শুধু কোদাল না, কুড়াল, দাও-ছেনি ইত্যাদি যা খুশি বানানো যায়। এলাকার মানুষ জাইগা উঠছে। তুই তো এতদিন তব্দা মাইরা আছিলি। এখন মানুষের এই মিছিলে যোগ দিয়া বিচার দাবি কর।
- কার কাছে বিচার দাবি করব।
: আরে বলদা কয় কী! দেশে সরকার আছে। আদালত আছে। থানা-পুলিশ আছে। তুই কার কাছে যাবি- সেইটা হইল প্রশ্ন।
কাদির গাজী হাইমচর থানায় গেলেন। থানার ভারপ্রাপ্ত কর্মকর্তা সৈয়দ মাহাবুবুর রহমানের সামনে গিয়ে বললেন-
: ওসি সাব, একটা মামলা নেন।
মামলা দায়ের হল। আসামি পাঁচজন। এরা হলেন হাইমচর উপজেলা চেয়ারম্যান নূর হোসেন, নীলকমল ওসমানিয়া উচ্চ বিদ্যালয়ের প্রধান শিক্ষক মোশারফ হোসেন, বিদ্যালয়ের ব্যবস্থাপনা কমিটির সভাপতি হুমায়ূন পাটোয়ারী, ব্যবস্থাপনা কমিটির সদস্য মনসুর আহমেদ এবং এমএ বাশার।
মামলার সংবাদ উপজেলা চেয়ারম্যানের কানে যেতে বেশিক্ষণ লাগল না। তিনি ওসি সাহেবের কাছে ফোন করে বললেন-
: ওসি সাব, এইসব কী শুনতেছি?
- ঘটনা সত্য।
: ভরভরা কলিযুগরে হটাইয়া দিয়া পৃথিবীতে আবার সত্যযুগ উদয় হইল নাকি?
- বুঝতেছি না।
: আপনে থানায় আছেন তো?
- আছি, আছি।
: আমি আসতেছি...
উপজেলা চেয়ারম্যান রকেটের গতিতে থানায় উপস্থিত হলেন। ওসির উদ্দেশে বললেন-
: ক্ষমতাসীন দলের একজন উপজেলা চেয়ারম্যানের বিরুদ্ধে মামলা দায়ের করে- এমন বুকের পাটা কোন মায়ের পুতের?
ওসি সাহেব চোখ পিটপিট করে বললেন-
: আপনে তো এখন আর দলে নাই।
- কে বলল আমি দলে নাই? একটা শোকজ খাইছি, এতেই পাবলিক ধইরা নিল আমি আউট? হায় রে! স্কুলের স্যার একজন ছাত্রের উদ্দেশে বললেন, আউট; আর ওমনি সেই ছাত্র ক্লাসরুম থেইকা বাইর গেল- আমার বিষয়টারেও কি একই রকম পাতলা মনে করছেন? রাজনীতি অনেক জটিল বিষয়।
কড়াই থেইকা গরমাগরম ডাইলপুরি নামাইতে দেইখা পাবলিক মনে করছে, এইবার মিয়ার পুত গেছে! ওসি সাব, খেললাম-খেললাম, এইবার কাপড়টা দেও; বাড়িতে যাইগা- আমার ক্ষেত্রে এই কথা খাটে না। দলে একজন নেতা বা কর্মীর অনেক অবদান থাকে, এইটা মাথায় রাখতে হবে। যারা গরম পুরি থেইকা ধোঁয়া উড়তে দেখে নাচন-কুদন করতেছে, সুযোগ পাইলে তাদের বলবেন, পুরি ঠাণ্ডা হইতে সময় লাগবে না। এখন আপনে আমারে বাদীর নাম-ঠিকানাটা একটু বলেন তো, শুনি!
ওসি সাহেব সদ্য দায়ের হওয়া মামলার কাগজপত্রের ওপর চোখ রেখে বললেন-
: বাদীর নাম কাদির গাজী। গ্রামের নাম পূর্ব চরকৃষ্ণপুর। সে আল-আমিন নামে এক ছাত্রের পিতা।
উপজেলা চেয়ারম্যান মামলা দায়েরকারীর নাম-ঠিকানা শোনার পর হো-হো করে কিছুক্ষণ হাসলেন। তারপর বললেন-
: বুঝলেন ওসি সাব, হাতির ঠ্যাং কাদার মধ্যে ডাইব্যা গেলে চামচিকাও তারে উষ্টা মারার দুঃসাহস দেখায়। যাক, কী আর বলব, সবই কপাল! ট্র্যাজেডি কী হইল জানেন?
- কী?
: আমিও নীলকমল ওসমানিয়া উচ্চ বিদ্যালয়ের ছাত্র ছিলাম। ১৯৮৫ সাল পর্যন্ত এই স্কুলে বার্ষিক প্রতিযোগিতার দিনে ছাত্রদের দিয়া প্রতীকী সেতু নির্মাণ করা হইত। এলাকার লোকজনও বিষয়টা উপভোগ করত। আমি ছাত্র থাকার সময় আমার পিঠও সেতুরূপে দায়িত্ব পালন করছে। অথচ আইজ...
- আপনাদের যুগ আর বর্তমান যুগের মধ্যে অনেক পার্থক্য।
: কী রকম পার্থক্য! এই যুগ কি নাকফুল নাকে না পইরা আঙুলে পরছে?
- না, তা না।
: তাইলে?
- বিষয়টা হইল, আপনেরা যখন সেতু সাজতেন, তখন দেশে চাহিদা অনুযায়ী সেতু-কালভার্ট নির্মাণ করা সম্ভব হইত না। সেই সময় বিদ্যালয়ের বার্ষিক ক্রীড়া প্রতিযোগিতা বা অন্য কোনো উৎসব-আয়োজনে মানবসেতু নির্মাণ কইরা লোকজন কর্তৃপক্ষের দৃষ্টি আকর্ষণ করার মাধ্যমে তাদের দাবি তুইল্যা ধরত। এখন কি আর দেশে সেই অবস্থা আছে? বর্তমানে মানুষ চাহিদা উপস্থাপনের আগেই সেতু-কালভার্ট তৈরি হইয়া যাইতেছে।
: কিন্তু পদ্মা সেতু কয়টা নির্মাণ হইতেছে? ওসি সাব, আপনের কি ধারণা, আমরা সেইদিন স্কুলের মাঠে দশ ফুইট্যা সেতু কিংবা আড়াই ফুইট্যা কালভার্টের চিত্রকল্প ফুটাইয়া তুলছি? আমরা হৃদয় উজাড় করা আবেগ দিয়া স্বপ্নের পদ্মা সেতুরে সম্পূর্ণরূপে দৃশ্যমান কইরা তুলছি- এই বিষয়টা বুঝতে হবে।
অবশ্য এলাকার মানুষ আমাদের আবেগ ঠিকই ধারণ করেছিল। তারা কোনোরকম ট্যাঁ-টুঁ করে নাই। কিন্তু বিষয়টা ফেসবুকে লোড হওয়ার পর চাইরদিকে হাউকাউ শুরু হইতেই এলাকার মানুষ কোমরে গামছা বাইন্ধা ছোটাছুটি শুরু কইরা দিছে! বুঝলেন, সবাই পাবলিসিটি চায়। আইচ্ছা, এক কাজ করা যায় না?
- কী কাজ?
: বাংলাদেশে ফেসবুক ব্লক কইরা দেওন যায় না?
- এইটা কী সম্ভব?
: কেন সম্ভব নয়? চীনে তো সম্ভব হইছে। আমার কি মনে হয় জানেন?
- কী?
: ফেসবুক নিষিদ্ধ করছে বইলাই চীন বর্তমানে তুমুল বেগে উন্নয়নের সিঁড়ি টপকাইয়া যাইতে পারতেছে। আপনেই বলেন, হাগু করতে বইসা জোরে এটা কোঁথ দিলেও সেই সংবাদ যদি ফেসবুকে চইলা যায়, তাইলে রাজনীতিক ও জনপ্রতিনিধিরা, এমনকি আপনেরাও এই দেশের উন্নয়ন ঘটাবেন কেমনে?
উন্নয়ন ঘটাইতে গেলে তাল-বেতাল অনেক কিছু করতে হয়। ২৪ ঘণ্টা স্মার্টফোনের লেন্সের আওতায় থাকলে তাল-বেতালের দিকে মনোযোগ দিব, না উন্নয়ন ঘটাব?
ওসি সাহেব চালাক ও বুদ্ধিমান মানুষ। তিনি উপজেলা চেয়ারম্যানের বক্তব্য শুনে মিটমিট হেসে বললেন-
: ডিজিটাল বাংলাদেশে এই বাস্তবতা মেনে নিয়েই আপনাদের উন্নয়ন ঘটাইতে হবে।
- ডিজিটাল বাংলাদেশ শব্দটা খুব মধুর। আমি নিজেও এর ভক্ত। কিন্তু ওসি সাব, ডিজিটাল বাংলাদেশ বাস্তবায়ন করতে যাইয়া অনেক কিছু হিতে বিপরীত হইতেছে। এই থিম আমার-আপনের মতো উন্নয়ন-দার্শনিকদের ডাইলপুরি বানাইয়া ছাইড়া দিতেছে- বলেন, এর কী প্রতিকার?
ওসি সাহেব কিছু একটা বলার জন্য মুখ খুলেছেন, এ সময় উপজেলা চেয়ারম্যানের মোবাইল ফোন বেজে উঠল। তিনি তার এক শিষ্যের হাতে ফোন দিয়ে বললেন-
: বর্তমানে আমি কথা বলার মুডে নাই। ফোন রিসিভ কর। আর শুন...
- বলেন বস!
: কোনো সাংবাদিকের ফোন হইলে বলবি, আমি সজাগ নাই; ঘুমাইতেছি।
- আইচ্ছা।
শিষ্য মিনিটখানেক কথা বলার পর মোবাইল ফোন উপজেলা চেয়ারম্যানের দিকে বাড়িয়ে দিয়ে বলল-
: বস, জামালপুরের প্রিন্স সাহেব।
উপজেলা চেয়ারম্যান ফোন কানে ঠেকালেন। ফুর্তিমাখা গলায় বললেন-
: ভাই, দেশে কোনো রাজা নাই, রাজসিংহাসন নাই; মাঝখান থেইকা আপনে প্রিন্স হইয়া বইসা রইছেন?
প্রিন্স সাহেব উপজেলা চেয়ারম্যানের রসিকতা বুঝতে পারলেন। তিনিও কথায় রস ঢেলে উত্তর দিলেন-
: ভাই, আমি কিন্তু দাঁড়াইয়া রইছি। সেকেন্ড কথা হইল, দেশে রাজা-রাজসিংহাসন না থাকলেও রাজকুমারের কোনো সংকট নাই। তবে আপনের জ্ঞাতার্থে বলতেছি, আমি নামেই প্রিন্স, কামে না।
প্রিন্স সাহেবের কথা শুনে উপজেলা চেয়ারম্যান খুব মজা পেলেন। বললেন-
: ভাই রে! বর্তমানে নামেই তো সবকিছু ফাটে। কামে কী আর ফাটে? তো প্রিন্স সাহেব, আমার ফোন নম্বর পাইলেন কোথায়?
- ডিজিটাল বাংলাদেশে এইটা কোনো ব্যাপারই না। ওয়েবসাইটে এখন ইউনিয়ন পরিষদের চেয়ারম্যান-মেম্বারদেরও ফোন নম্বর দেয়া থাকে। আর আপনে তো একটা উপজেলার রাজা।
: বুঝলাম। এইবার বলেন, কীজন্য ফোন করছেন?
- বর্তমানে আপনে আর আমি তো সেইম-টু-সেইম হইয়া গেছি। তাই ভাবলাম, আপনে পরিস্থিতি কীভাবে হ্যান্ডেল করতেছেন, তা জানার পর আমরাও অনুরূপ পদক্ষেপ গ্রহণ করব।
: আপনের কথা বুঝলাম না।
- আমি জামালপুরের মেলান্দহ উপজেলার মাহমুদপুর উচ্চ বিদ্যালয়ের জমিদাতা দিলদার হোসেন প্রিন্স। আপনেরা যে ঘটনা ঘটাইয়া ধরা খাইছেন, আমরাও সেই একই ঘটনায় ফাইস্যা গেছি। আসলে এইসব কেলেসটারি মার্কা আইডিয়া আমার মাথায় জীবনেও আসত না। শরীরচর্চা শিক্ষক হাফিজুর রহমান আমাদের স্কুলের বার্ষিক ক্রীড়া প্রতিযোগিতার আগের দিন আমারে বলল-
: ভাইজান, স্বপ্নের পদ্মা সেতু লইয়া মাননীয় প্রধানমন্ত্রীর হৃদয়ে বিশেষ আবেগ আছে। আমরা এই আবেগটারে কাজে লাগাব।
আমি জানতে চাইলাম-
: কী রকম?
তখন হাফিজ মিয়া বলল-
: স্পোর্টসের দিন স্কুলের স্কাউট বাহিনী দিয়া আমরা স্বপ্নের পদ্মা সেতু সম্পূর্ণরূপে দৃশ্যমান কইরা তুলব। দৃশ্যমান হওয়ার বিষয়টা লইয়া যাতে কেউ সন্দেহ পোষণ না করতে পারে, সেইজন্য আপনে সেই সেতুর ওপর দিয়া হাঁইট্যা যাবেন। মাননীয় প্রধানমন্ত্রী যখন শুনবেন, আমরা তার আবেগরে এইভাবে প্রস্ফুটিত করছি, তিনি নিশ্চয়ই খুশি হবেন। তিনি খুশি হইলে আপনের লাভ। আমাদের লাভ। আমাদের স্কুলের লাভ।
প্রিন্স সাহেব উপজেলা চেয়ারম্যানের মনোযোগ আকর্ষণ করে বললেন-
: বুঝলেন ভাই, ঘটনার পর দেখি- লাভ তো দূরস্থান, জেলে যাওয়ার জোগাড়। ওষুধে অ্যাকশন না হইয়া পুরা রি-অ্যাকশন হইছে। এখন আপনে আমারে একটা বুদ্ধি বাতলাইয়া দেন, কী করলে জেল-জরিমানার হাত থেইকা মুক্তি পাওয়া যাবে?
উপজেলা চেয়ারম্যান কিছুক্ষণ থুম ধরে থাকার পর বললেন-
: আমি অবশ্য একটা বুদ্ধি বাইর করছি। এইটা আমার নিজের ক্ষেত্রে অচিরেই প্রয়োগ করব। আপনেরাও কইরা দেখতে পারেন।
প্রিন্স সাহেব ব্যাকুল কণ্ঠে জানতে চাইলেন-
: কী বুদ্ধি, ভাই?
উপজেলা চেয়ারম্যান হাসি উপহার দিয়ে প্রিন্স সাহেবকে বললেন-
: তেমন কিছু না। স্কুলের ম্যানেজিং কমিটির লোকজন ও শিক্ষকরা তো আমাদের ফেভারেই আছে, তাই না? এখন স্টুডেন্টদের হাত করতে হবে। স্টুডেন্টদের কব্জায় আনার পর তাদের দিয়া মিছিল ও মানববন্ধনের আয়োজন করব। ওই সময় প্রত্যেক স্টুডেন্টের হাতে একটা কইরা প্ল্যাকার্ড ধরাইয়া দিব। তাতে লেখা থাকবে- আমরা হৃদয়ের সম্পূর্ণ আবেগ দিয়া স্বপ্নের পদ্মা সেতু দৃশ্যমান কইরা তুলছি। এইটারে মানবসেতু ভাবা অন্যায়।
মোকাম্মেল হোসেন : সাংবাদিক
mokamia@hotmail.com

আরো পড়ুন
তুফান সরকার কান্দে জারেজার
ঢাকাকে রাজধানী বলায় পরীক্ষায় আত্ পেয়েছি
মশারি টাঙাইতে না গেলেও ভোট চাইতে যাবেন
যে দ্বীপে বউয়ের অভাব
বৃষ্টি তুমি ঈদের আগে আর এসো না
বাজেট ঘোষণার পর বউয়ের কাছ থেকে বলদ উপাধি পেয়েছি
শীর্ষ খবর
সর্বশেষ খবর
জাতীয়
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
এমসিকিউ-মৌখিকে নিয়োগ পৌনে পাঁচ হাজার ডাক্তার
আন্তর্জাতিক
রোহিঙ্গা ফেরতের চুক্তি ‘স্টান্ট’ : এইচআরডব্লিউ
রোহিঙ্গাদের ফেরত পাঠাতে সাধ্যমতো চেষ্টা করবে তুরস্ক
রাজনীতি
সুষ্ঠু নির্বাচনের জন্য ড. এমাজউদ্দীনের তিন শর্ত
বিএনপি নির্বাচনে না এলে অস্তিত্ব সংকটে পড়বে
খেলা
চিটাগংয়ের রানের পাহাড়ে চাপা পড়লো সিলেট
ফিফা র‌্যাংকিয়ে প্রথমবার ইসরাইলের চেয়ে এগিয়ে ফিলিস্তিন
ভারতে লজ্জার রেকর্ড, ২ রানেই অলআউট গোটা টিম!
ফের বিয়ের পিঁড়িতে বসছেন হিমেশ
প্রধানমন্ত্রী পূর্বে বললে মন্ত্রীরা যান পশ্চিমে
বর্ণবাদের অনাবৃত কারাগারে বন্দি রোহিঙ্গা
ফোনের অবস্থান ট্র্যাক করে গুগল
পোস্ট সংরক্ষণে ফেসবুকে আসছে কালেকশনস ফিচার
ধর্ষণ মামলায় রবিনহোর ৯ বছরের জেল
নিজস্ব ধারা প্রসঙ্গে যা বলেছিলেন বারী সিদ্দিকী
আ’লীগের বড় বাধা বিদ্রোহী প্রার্থী পুনরুদ্ধারে তৎপর জাতীয় পার্টি
পূর্ণ শক্তি নিয়ে মাঠে নামার প্রস্তুতি বিএনপির
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
আঠারো বছরে পদার্পণ
খেলা
উত্তরের জনপদ
বাংলার মুখ
আবহমান চট্টগ্রাম
শোক সংবাদ
মৃত্যুবার্ষিকী
দুটি পাতা একটি কুঁড়ি
দ্বিতীয় সংস্করণ
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
ফিফা র‌্যাংকিয়ে প্রথমবার ইসরাইলের চেয়ে এগিয়ে ফিলিস্তিন       ইরানের সর্বোচ্চ নেতা মধ্যপ্রাচ্যের নতুন হিটলার : সৌদি যুবরাজ       সুষ্ঠু নির্বাচনের জন্য ড. এমাজউদ্দীনের তিন শর্ত       দাদির ভুলে ছাদ থেকে পড়ে এমপির নাতি নিহত       ‘প্রশ্নফাঁসের ফল দেশের ভবিষ্যতের জন্য ভয়াবহ’